CELEX: 22011D0012
Language: mt
Date: 2011-04-01 00:00:00
Title: Deċiżjoni tal-Kumitat Konġunt taż-ŻEE Nru 12/2011 tal- 1 ta’ April 2011 li temenda l-Anness II (Regolamenti tekniċi, standards, ittestjar u ċertifikazzjoni) mal-Ftehim taż-ŻEE

30.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 171/9
               
            DEĊIŻJONI TAL-KUMITAT KONĠUNT TAŻ-ŻEE
      Nru 12/2011
      tal-1 ta’ April 2011
      li temenda l-Anness II (Regolamenti tekniċi, standards, ittestjar u ċertifikazzjoni) mal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ''l quddiem imsejjaħ ‘il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 82/2010 tat-2 ta’ Lulju 2010 (1).
               
            
                  (2)
               
               
                  Id-Direttiva tal-Kummissjoni 2009/122/KE tal-14 ta’ Settembru 2009 li temenda, għall-għanijiet tal-adattament tagħha għall-progress tekniku, l-Anness II tad-Direttiva 96/73/KE tal-Parlament Ewropew u tal-Kunsill dwar ċerti metodi għall-analiżi kwantitattiva ta’ taħlitiet ta’ żewġ fibri tat-tessut (2) għandha tiġi inkorporata fil-Ftehim.
               
            
                  (3)
               
               
                  Id-Direttivi tal-Kunsill 71/307/KEE (3), 72/276/KEE (4) u 75/36/KEE (5) tneħħew fl-UE u għalhekk għandhom jitneħħew skont il-Ftehim.
               
            
                  (4)
               
               
                  Ir-Rakkomandazzjonijiet tal-Kummissjoni 87/142/KEE (6) u 87/185/KEE (7) jirriferu għal atti li spiċċaw u għalhekk għandhom jitneħħew skont il-Ftehim,
               
            IDDEĊIEDA KIF ĠEJ:
      Artikolu 1
      Il-Kapitolu XI tal-Anness II tal-Ftehim se jiġi emendat kif ġej:
      
                  1.
               
               
                  It-test tal-punti 1 (id-Direttiva tal-Kunsill 71/307/KEE), 2 (id-Direttiva tal-Kunsill 72/276/KEE), 4 (id-Direttiva tal-Kunsill 75/36/KEE), 5 (ir-Rakkomandazzjoni tal-Kummissjoni 87/142/KEE) u 6 (ir-Rakkomandazzjoni tal-Kummissjoni 87/185/KEE) għandu jitħassar.
               
            
                  2.
               
               
                  L-inċiż li ġej għandu jinżdied fil-punt 4a (id-Direttiva 96/73/KE tal-Parlament Ewropew u tal-Kunsill):
                  
                              “—
                           
                           
                              
                                 32009 L 0122: Id-Direttiva tal-Kummissjoni 2009/122/KE tal-14 ta’ Settembru 2009 (ĠU L 242, 15.9.2009, p. 14).”
                           
                        
            Artikolu 2
      It-testi tad-Direttiva 2009/122/KE bil-lingwa Islandiża u dik Norveġiża, li għandhom ikunu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom jitqiesu li huma awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Mejju 2011, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ April 2011.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 277, 21.10.2010, p. 36.
      
         (2)  ĠU L 242, 15.9.2009, p. 14.
      
         (3)  ĠU L 185, 16.8.1971, p. 16.
      
         (4)  ĠU L 173, 31.7.1972, p. 1.
      
         (5)  ĠU L 14, 20.1.1975, p. 15.
      
         (6)  ĠU L 57, 27.2.1987, p. 52.
      
         (7)  ĠU L 75, 17.3.1987, p. 28.
      
         (*)  L-ebda rekwiżiti kostituzzjonali ma huma indikati.